Конюхов Фёдор ЩIы Хъурейр къилъэтыхьащ
СССР-м Спорт туризмэмкIэ щIыхь зиIэ и мастер, СССР-м и сурэтыщIхэм я зэгухьэныгъэм хэт, Урысейм и ТхакIуэхэмрэ Журналистхэмрэ я зэгухьэныгъэхэм хэт, ЩIы Хъурейм и Iуащхьэ нэхъ иниблым япэ дэкIа урысей цIыху, Ипщэ, Ищхъэрэ полюсхэм щыIа Конюхов Фёдор щIым къэтIысыжащ дуней псом и хъуреягъыр къызэхилъэтыхьа нэужь.
Конюхов Фёдор аэростатымкIэ дунейпсо рекорд игъэуващ. Зэи къэмытIысу ЩIы Хъурейр абы къилъэтыхьащ махуэ 11-рэ сыхьэти 5-рэ дакъикъэ 11-кIэ. НэхъапэIуэкIэ американ Фоссет Стив игъэувауэ щыта рекордым ар ефIэкIащ сыхьэт 51-рэ дакъикъэ 22-кIэ.
КъыкIэлъыкIуэ ехъулIэныгъэу щытар абы къызэпича гъуэгуанэм и кIыхьагъырщ. Ар километр 34 977, 36-рэ мэхъу. Фоссетым и рекордыр зэрыхъур километр 33 195,1-рэт.
Ещанэу, ауэ рекордхэм я тхылъым ирамытхэу, Фёдор зыIэригъэхьа ехъулIэныгъэхэм ящыщщ зэ щIэдзэгъуэкIэ ЩIы Хъурейр абы къызэрилъэтыхьар. Фоссет Стив хэнейрэ а Iуэхум пэрыхьащ.
АэростаткIэ зытелъэтыкIа щIыпIэ дыдэм къыщытIысыжа япэ цIыхущ Конюхов Фёдор. Ар зыплъыхьакIуэм и ехъулIэныгъэ нэхъ ин дыдэхэм ящыщу къыщIэкIынущ.
